Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2010/029 NL/Zuid-Holland and Utrecht osa 18, Madalmaad) /* KOM/2011/0388 lõplik */





SELETUSKIRI Eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe[1] punkti 28 kohaselt võib Globaliseerumisega Kohanemise Euroopa Fondi (EGF, edaspidi ka „fond”) kasutada igal aastal mahus, mis täiendab finantsraamistiku asjaomastes rubriikides ettenähtud assigneeringuid kuni 500 miljoni euroga. Fondist toetuse saamise tingimused on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2]. 2010. aasta 20. detsembril esitasid Madalmaad taotluse EGF/2010/029 NL/Zuid-Holland ja Utrecht osa 18, et saada fondist rahalist toetust seoses koondamistega NACE Revision 2 osa 18 (trükindus ja salvestiste paljundus)[3] alla kuuluvas 52 ettevõttes, mis tegutsevad Madalmaade NUTS II tasandi piirkondades Lõuna-Hollandis (NL33) ja Utrechtis (NL31). Kõnealune taotlus kuulub nelja omavahel seotud taotluse paketti ning kõik neli taotlust on seotud koondamistega kuues Madalmaade NUTS II tasandi piirkonnas tegutsevates trükinduse ja salvestiste paljunduse valdkonna ettevõtetes. Pärast taotluse põhjalikku läbivaatamist otsustas komisjon kooskõlas määruse (EÜ) nr 1927/2006 artikliga 10, et kõnealuses määruses sätestatud tingimused rahalise toetuse saamiseks on täidetud. TAOTLUSE KOKKUVÕTE JA ANALÜÜS Põhiandmed || EGFi viitenumber || EGF/2010/029 Liikmesriik || Madalmaad Artikkel 2 || b) Asjaomased ettevõtted || 52 NUTS II piirkonnad: || Lõuna-Holland (NL33) Utrecht (NL31) NACE Revision 2 osa || 18 (trükindus ja salvestiste paljundus) Vaatlusperiood: || 16.1.2010 – 16.10.2010 Individuaalsete teenuste osutamise algustähtaeg: || 16.1.2010 Taotluse esitamise kuupäev: || 20.12.2010 Koondamised vaatlusperioodil: || 800 Toetust vajavate koondatud töötajate arv: || 800 Individuaalsete teenustega seotud kulud (eurodes) || 3 912 589 Fondi toetuse rakendamisega seotud kulud[4] (eurodes) || 163 024 Fondi toetuse rakendamisega seotud kulud (%) || 4,0 Eelarve kokku (eurodes) || 4 075 613 Fondi toetus eurodes (65 %) || 2 649 148 1. Taotlus esitati komisjonile 20. detsembril 2010 ning sellele lisati täiendavat teavet kuni 3. märtsini 2011. 2. Taotlus vastab fondi kasutamise tingimustele, mis on sätestatud määruse (EÜ) nr 1927/2006 artikli 2 punktis b, ning see on esitatud kõnealuse määruse artiklis 5 sätestatud 10-nädalase tähtaja jooksul. Koondamiste seos globaliseerumisest tingitud oluliste struktuurimuutustega maailmakaubanduses või ülemaailmse finants- ja majanduskriisiga 3. Tõendamaks seost koondamiste ning ülemaailmse finants- ja majanduskriisi vahel, väidavad Madalmaad, et kriisi tõttu langes nõudlus trükimeediasektoris märkimisväärselt. Selle tagajärjel vähenes trükimeediasektoris käive 2009. aastal 8,6 %. Trükitud reklaammaterjalide tellimused teistest majandussektoritest, mis moodustavad 35 % trüki- ja kirjastussektori kogukäibest, vähenesid oluliselt eelarvekärbete tõttu, mis tehti meedia ja reklaami valdkonnas perioodil 2008–2009 majanduskriisi tagajärjel. Taotluses osutatakse mitmele näitele. Pärast kriisi algust vähendati teavitamise ja reklaami eelarvet ehitussektoris 36,8 %, finantssektoris 33,2 % ja olmeelektroonika sektoris 30,6 %. Lisaks sellele on majanduskriis avaldanud negatiivset mõju eri tüüpi trükitud meedia nõudlusele : 2009. aastal vähenes nõudlus populaarajakirjade järele 25,7 %, ajalehtede järele 24,4 %, tasuta levitatavate reklaamlehtede järele 10,54 % ja erialaajakirjade järele 23,4 %. 4. Sama sektorit ja sama piirkonda käsitleva EGFi toetuse taotluse hinnangus[5] on komisjon juba esitanud märkuse majandus- ja finantskriisi mõju kohta NACE Revision 2 osa 18 (trükindus ja salvestiste paljundus) alla kuuluvates ettevõtetes, mis tegutsevad Madalmaade NUTS II tasandi piirkondades Lõuna-Hollandis ja Utrechtis. Koondamiste arvu tõendamine ja vastavus artikli 2 punktis b esitatud kriteeriumidele 5. Madalmaad esitasid kõnealuse taotluse määruse (EÜ) nr 1927/2006 artikli 2 punkti b sekkumiskriteeriumide alusel, mille kohaselt on fondist abi saamise tingimuseks vähemalt 500 töötaja koondamine üheksakuulise perioodi jooksul ettevõtetes, mis tegutsevad liikmesriigi ühe piirkonna samas NACE Revision 2 osas või NUTS II tasandi kahes külgnevas piirkonnas. 6. Taotluses on märgitud 800 töötaja koondamine 52 ettevõttest, mis tegutsevad NACE Rev. 2 osas 18 (trükindus ja salvestiste paljundus)[6] NUTS II tasandi piirkondades Lõuna-Hollandis (NL33) ja Utrechtis (NL31) üheksakuulisel vaatlusperioodil, mis kestis 16. jaanuarist 2010 kuni 16. oktoobrini 2010. Kõnealustest koondamistest 288 toimus kuues ettevõttes ja nende arv on arvutatud kooskõlas määruse (EÜ) nr 1927/2006 artikli 2 teise lõigu esimese taandega. Lisaks koondati 46 ettevõttes 512 inimest ja nende arv on arvutatud sama lõigu teise taande kohaselt. Selgitus koondamiste ettenägematuse kohta 7. Madalmaade ametiasutused väidavad, et finants- ja majanduskriis ning selle mõju kõnealusele sektorile oli ettenägematu. Taotluses on öeldud, et enne kriisi viidi Madalmaade trüki- ja kirjastussektoris läbi kulukas ümberkorraldus, et säilitada sektori tehniline konkurentsivõime võrreldes ELi väliste ettevõtetega. Kõnealune sektor muudeti nõudluspõhisest pakkumispõhiseks ning seoses sellega tehti palju tööd, et valmistada töötajaid ette uueks tööviisiks. Kriisi tõttu on aga oht, et suurte investeeringute ja sektori jõupingutuste kasutegur nullitakse. Töötajaid koondanud ettevõtjate andmed ning toetust vajavate töötajate kirjeldus 8. Taotlus on seotud 800 töötaja koondamisega (kellest kõik vajavad toetust) järgmises 52 ettevõttes. Ettevõtted ja koondatud töötajate arv Drukkerij Groen te Leiden || 7 || Phytalis, Leidschendam || 1 Den Haag Media Groep Rijswijk || 86 || Schorel Drukkerij BV, Spijk || 1 Alphense Drukkerij, Alphen ad Rijn || 9 || Stadtman BV, Delft || 1 Boekbinderij Bentveld BV, Zoetermeer || 8 || TDS Printmaildata, Schiedam || 1 Jansen Binders BV, Leiden || 65 || TDS Schiedam, Schiedam || 1 United Graphics BV, Zoetermeer || 48 || Thieme Media Services BV , Delft || 12 Molier Specials BV, Rijswijk || 8 || Drukkerij Sonneveld, s Gravenzande ZH || 41 Handelsdrukkerij T. de Vries BV, Ridderkerk || 12 || Binderij Afco Delcour BV, Nieuwegein || 61 Van Marle Drukkerij, Moerkapelle ZH || 3 || Studio 01 BV, Soest || 2 Alkemade Printing BV, Lisse || 16 || Budde Grafimedia, Nieuwegein || 4 Drukkerij Stimuka BV, Rijswijk || 21 || Pfaff Grafische Bindwerken BV, Woerden || 24 Binderij Bruystens BV, Rotterdam || 19 || Drukkerij Van Amerongen BV, Amersfoort || 2 De Groot Drukkerij BV, Goudriaan || 3 || Biegelaar, Maarssen || 35 Koninklijke De Swart BV, 's-Gravenhage || 71 || Plantijn Casparie IJsselstein || 32 Thieme Media Center BV, Rotterdam || 137 || Plantijn Casparie Nieuwegein || 18 Media Balance, Capelle || 1 || KienLabel BV, Nieuwegein || 1 Ark Print, Rotterdam || 1 || Kerckebos Grafische Communicatie, Zeist || 1 Drukkerij van den Ende, R’dam, Zoetermeer || 1 || Waanders Drukkers/Uitg. || 1 Drukkerij van Deventer, ’s Gravenhage || 1 || Drukkerij Linea Recta, Utrecht || 1 Drukkerij de Eendracht, Schiedam || 1 || Boekbinderij Mirenta BV, Den Haag || 1 Drukkerij Dekkers BV, Dordrecht || 1 || Bopack Etiketten Zeist || 1 Drukkerij N. van der Heijden, Rhoon || 2 || Vogelaar Verzenders BV, IJsselstein || 1 Grafisch Bedr. Kapsenbergvanwaesberge BV, Rotterdam || 1 || Drukkerij Zuidam BV, Woerden || 29 Micro Format Systems BV, Lisse || 1 || Drukkerij Ridderhof, Vlaardingen || 1 Neroc BV, Capelle ad IJssel || 1 || Veldwijk Van Loon Graf. Bedr. BV, Waddinxveen || 1 Oranje van Loon, Den Haag || 1 || RotoSmeets, Utrecht || 1 Ettevõtete koguarv: 52 || Koondatud töötajate koguarv: 800 || 9. Toetust vajavad töötajad jagunevad järgmiselt. Kategooria || Koondatute arv || Protsent Mehed || 520 || 65,0 Naised || 280 || 35,0 ELi kodanikud || 752 || 94,0 ELi mittekuuluvate riikide kodanikud || 48 || 6,0 15–24-aastased || 144 || 18,0 25–54-aastased || 440 || 55,0 55–64-aastased || 200 || 25,0 üle 64-aastased || 16 || 2,0 10. 32 toetust vajavat töötajat on puudega. 11. Elukutsete lõikes on jagunemine järgmine. Kategooria || Koondatute arv || Protsent Tegevjuhid || 56 || 7,0 Spetsialistid || 160 || 20,0 Tehnikud || 168 || 21,0 Bürootöötajad || 96 || 12,0 Teenindus- ja müügitöötajad || 96 || 12,0 Seadme- ja masinaoperaatorid ja -koostajad || 224 || 28,0 12. Kooskõlas määruse (EÜ) nr 1927/2006 artikliga 7 on Madalmaad kinnitanud, et fondi toetuse rakendamise eri etappides ja eelkõige fondile juurdepääsu osas on kohaldatud ning kohaldatakse jätkuvalt meeste ja naiste võrdõiguslikkuse ning diskrimineerimisest hoidumise põhimõtteid. Asjaomase territooriumi ning selle asutuste ja huvirühmade kirjeldus 13. Asjaomane territoorium hõlmab Lõuna-Hollandi ja Utrechti provintse. Mõlemad provintsid kuuluvad Randstadi piirkonda, mis on rahvastiku tiheduselt Madalmaades esikohal. 2009. aastal mõlema provintsi majanduslik olukord halvenes ja nende majanduskasv oli võrreldes 2008. aastaga negatiivne (–3,2 %). Madalmaades tegutsevast ligikaudu 2 000 trükimeediaettevõttest 26,8 % asub kahes kõnealuses provintsis (18,1 % Lõuna-Hollandis ja 8,7 % Utrechtis) ning nende osakaal trükimeediasektori tööhõives on 24,1 % (vastavalt 14,9 % ja 9,2 %). 14. Asjaomased asutused on sotsiaal- ja tööhõiveministeerium (SZW) ning trükimeediasektori koolitusfond (A&O Fonds Grafimedia) trükimeediasektori nõuandva organi (Raad voor Overleg in de Grafimedia Branche-ROGB) nimel. Muud asjaomased sidusrühmad on loomemajanduse instituut (GOC), toetuste eest vastutav avaliku sektori organisatsioon (UWV werkbedrijf), UWV liikuvuskeskus, ROC Midden Nederland, ROC Mondriaan (piirkondlikud kutseõppekeskused) ja Grafisch Lyceum Rotterdam, VKEde organisatsioonid (MKB-ondernemingen), sotsiaalpartnerite organisatsioonid: FNV Kiem (ametiühing), CNV Media (ametiühing), Koninklijk Verbond van Grafische Ondernemingen – KVGO (tööandjate organisatsioon) Gelderland/Utrechti, Den Haagi ja Rotterdami piirkonnas ja NUV (tööandjate organisatsioon). Koondamiste tõenäoline mõju kohalikule, piirkondlikule ja riigi tööhõivele 15. 2008. ja 2009. aastal vähenes Lõuna-Hollandi trükimeediaettevõtete tööhõive 14 % ja Utrechtis asuvate ettevõtete tööhõive vähenes 20 %. Madalmaade ametiasutused väidavad, et koondamised trükimeediasektoris raskendavad veelgi tööhõive olukorda sektoris, mis majandus- ja finantskriisi tõttu juba on tõsistes raskustes. Tööotsijate arv Lõuna-Hollandis suurenes veebruarist 2009 kuni veebruarini 2010 16,1 %, Utrechtis suurenes see samal perioodil 16,3 %. Tuleks märkida lisaks, et kuna trükimeediasektoris tegutsevad teenindusettevõtted ja tarnijad, kes on trükimeediasektorist äärmiselt sõltuvad, on seal suur pankrotistumisoht, mis võib omakorda tekitada lisaprobleeme tulevikus, isegi pärast kriisi möödumist. Rahastatav individuaalsete teenuste kooskõlastatud pakett ja selle hinnanguline kulude jaotus, kaasa arvatud selle täiendavus struktuurifondidest rahastatavate meetmetega 16. Tehakse ettepanek järgmiste meetmete kohta, mis kõik kokku moodustavad kooskõlastatud individuaalsete teenuste paketi, mille eesmärk on aidata töötajatel naasta tööturule. Neid teenuseid pakutakse koondatud töötajatele liikuvuskeskuse Creative Career Centre (C3) kaudu. Ettevalmistav tegevus – Vastuvõtmine ja registreerimine: hõlmab esialgset vestlust koondatud töötaja registreerimiseks ja talle kõige paremini sobivamate meetmete kindlaksmääramiseks. – Teave ja infolaud: hõlmab rühmakoosolekuid ja infolauda, et anda koondatud töötajatele teavet pakutavate toetusmeetmete kohta. Nõustamine – Nõustamine töökoha vahetamisel: hõlmab töötaja jaoks kohandatud programmi, mis sisaldab oskuste hindamist, karjääri- ja kutsetegevuskava koostamist, tööturu tutvustamist ja esialgset nõustamist uues töökohas. – Töövahendus: pakub koondatud töötajatele aktiivset toetust uute töökohtade otsimisel. – Koolitamine tööintervjuuks: hõlmab olemasolevate tööpakkumiste analüüsimist, toetust CV ja avalduse koostamisel ja ettevalmistust töövestlusteks. – Juhised uue ettevõtte loomiseks: hõlmab nende koondatud töötajate abistamist, kes tahavad oma ettevõtet luua. Selleks pakutakse õigusnõustamist, abi äriplaani koostamisel ja toetust seoses haldusnõudmiste täitmisega. Koolitus – Haridus: hõlmab kutseõpet, ümberõpet, juhtimis- ja sotsiaaloskuste õpet ja erialaomast ümberõpet töötajatele, kelle tehnilised oskused on aegunud. – Töökogemuse tunnustamine (APL): hõlmab iga töötaja varasemate teadmiste ja kogemuste hindamist, samuti edasist koolitust nõudvate valdkondade kindlakstegemist. 17. Fondi toetuse rakendamisega seotud kulud, mis on taotluse hulka arvatud kooskõlas määruse (EÜ) nr 1927/2006 artikliga 3, koosnevad kuludest, mis on ette nähtud haldus- ja kontrollimeetmeteks ning teavitamiseks ja reklaamiks. 18. Individuaalsed teenused, mida Madalmaade ametiasutused kirjeldavad, on aktiivsed tööturumeetmed, mis on määruse (EÜ) nr 1927/2006 artikli 3 kohaselt toetuskõlblikud. Madalmaade ametiasutuste hinnangu kohaselt on teenuste kogumaksumus 3 912 589 eurot ja fondi toetuse rakendamisega seotud kulud on 163 024 eurot (4,0 % kogukuludest). Fondilt taotletav kogusumma on 2 649 148 eurot (65 % kogukuludest). Meetmed || Toetust vajavate töötajate hinnanguline arv || Hinnangulised kulud toetust vajava töötaja kohta (eurodes) || Kulu kokku (EGF ja riiklik kaasfinantseerimine) (eurodes)* Individuaalsed teenused (määruse (EÜ) nr 1927/2006 artikli 3 esimene lõik) Vastuvõtmine ja registreerimine || 800 || 193 || 154 716 Teave ja infolaud || 800 || 86 || 68 763 Nõustamine töökoha vahetamisel || 280 || 3 672 || 1 028 293 Töövahendus || 240 || 4 475 || 1 073 988 Koolitamine tööintervjuuks || 240 || 1 418 || 340 376 Juhised uue ettevõtte loomiseks || 40 || 4 657 || 186 304 Haridus || 336 || 2 492 || 837 530 Töökogemuse tunnustamine (APL): || 80 || 2 782 || 222 619 Individuaalsed teenused kokku || || 3 912 589 Fondi toetuse rakendamisega seotud kulud (määruse (EÜ) nr 1927/2006 artikli 3 kolmas lõik) Haldamine || || 40 756 Teavitamine ja reklaam || || 40 756 Kontrollitegevused || || 81 512 Fondi toetuse rakendamisega seotud kulud kokku || || 163 024 Hinnangulised kogukulud || || 4 075 613 Fondi toetus (65 % kogukuludest) || || 2 649 148 * ümardamise tõttu ei ole kogusumma päris täpne. 19. Madalmaad kinnitavad, et eespool kirjeldatud meetmed täiendavad struktuurifondide rahastatud meetmeid. ESFi rahastatud meetmed on ette nähtud ainult töötajatele, samas kui EGFi meetmete eesmärk on aidata koondatutel tööturule naasta. EGFi haldusasutus, mis on ka ESFi haldusasutus, rakendab vajalikke kontrollimenetlusi vältimaks mis tahes topeltrahastamise riski. Kuupäev(ad), millal alustati või kavatsetakse alustada individuaalsete teenuste osutamist asjaomastele töötajatele 20. Madalmaad alustasid 16. jaanuaril 2010 asjaomastele töötajatele selliste individuaalsete teenuste osutamist, mis sisaldusid EGFi kaasrahastamist taotlevas kooskõlastatud paketis. Kõnealune kuupäev on seega toetuskõlblikkusperioodi algus fondist saadava mis tahes toetuse puhul. Menetlused sotsiaalpartneritega konsulteerimiseks 21. Sotsiaalpartneritega konsulteeriti trükimeediasektori tööturu ja koolitusfondi sihtasutuse (Arbeids & Opleidingsfonds Grafimedia branche) kaudu, mis nõustus kriisi arvesse võttes looma sektori jaoks liikuvuskeskuse Creative Career Centre (C3). Nimetatud liikuvuskeskuse eesmärk on sotsiaalpartneritega konsulteerides kooskõlastada erinevaid aktiivseid tööturumeetmeid. 22. Madalmaade ametiasutused on kinnitanud, et riiklikus ja ELi õiguses sätestatud nõuded kollektiivse koondamise kohta on täidetud. Teave meetmete kohta, mis on siseriikliku õiguse alusel või kollektiivlepingute kohaselt kohustuslikud 23. Seoses määruse (EÜ) nr 1927/2006 artiklis 6 sätestatud kriteeriumidega on Madalmaade ametiasutused taotluses · kinnitanud, et fondist saadav rahaline toetus ei asenda meetmeid, mis on riiklike õigusaktide või kollektiivkokkulepete kohaselt äriühingute vastutusalas; · tõendanud, et kavandatud meetmed on ette nähtud töötajate toetuseks ja et neid ei kasutata äriühingute või sektorite ümberkorraldamiseks; · kinnitanud, et eespool nimetatud toetuskõlblikud meetmed ei saa toetust muudest ELi rahalistest vahenditest. Haldus- ja kontrollisüsteemid 24. Madalmaad on komisjonile teatanud, et rahalist toetust haldavad ja kontrollivad samad asutused, mis haldavad ja kontrollivad Madalmaades Euroopa Sotsiaalfondist rahastatavaid meetmeid. Korraldusasutuste vahendusasutus on sotsiaalküsimuste ja tööhõive amet (Agentschap SZW). Rahastamine 25. Madalmaade taotluse põhjal kavandatakse fondist rahastada kooskõlastatud individuaalsete teenuste paketti 2 649 148 euroga, mis moodustab 65 % kogukuludest. Komisjoni kavandatav eraldis fondist põhineb Madalmaade esitatud teabel. 26. Arvestades määruse (EÜ) nr 1927/2006 artikli 10 lõike 1 alusel fondist eraldatava toetuse maksimumsummat ja assigneeringute ümberpaigutamise ulatust, teeb komisjon ettepaneku kasutada fondi vahendeid eespool nimetatud kogusummas, mis eraldatakse finantsraamistiku rubriigist 1a. 27. Kavandatava rahalise toetuse puhul jääb üle 25 % fondi aastasest maksimumsummast kasutamiseks aasta viimase nelja kuu jooksul kooskõlas määruse (EÜ) nr 1927/2006 artikli 12 lõikega 6. 28. Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 28 sätestatud lihtsustatud kolmepoolse menetluse eesmärgiga saada mõlemalt eelarvepädevalt institutsioonilt nõusolek fondi kasutamise ja vajaliku summa suuruse osas. Komisjon kutsub üles seda eelarvepädevat institutsiooni, kes saavutab fondi kasutamise eelnõu suhtes esimesena asjakohasel poliitilisel tasandil kokkuleppe, teavitama oma kavatsustest teist eelarvepädevat institutsiooni ja komisjoni. Kui eelarvepädevad institutsioonid on eriarvamusel, kutsutakse kokku ametlik kolmepoolne kohtumine. 29. Samuti esitab komisjon ümberpaigutamise taotluse, et kirjendada 2011. aasta eelarvesse konkreetsed maksete assigneeringud, nagu on nõutud 17. mai 2006. aasta institutsioonidevahelise kokkuleppe punktis 28. Makseassigneeringute allikad 30. Kui mõlemad eelarvepädevad institutsioonid on vastu võtnud kolm otsust kogusummaga 10 371 321 eurot ning võttes arvesse neid seitset juhtumit, mis praegu eelarvepädevates institutsioonides arutusel on ning mille kogusumma on 31 931 316 eurot, siis jääb EGFi eelarvereale 04.0501 kasutamiseks 5 306 313 euro suurune summa. Seda summat kasutatakse käesoleva taotluse jaoks vajatava 2 649 148 euro suuruse summa katmiseks. Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2010/029 NL/Zuid-Holland and Utrecht osa 18, Madalmaad) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[7] eriti selle punkti 28, võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,[8] eriti selle artikli 12 lõiget 3, võttes arvesse Euroopa Komisjoni ettepanekut[9] ning arvestades järgmist: (1) Globaliseerumisega Kohanemise Euroopa Fond (edaspidi „fond”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda. (2) Fondi rakendusala on laiendatud nii, et alates 1. maist 2009 esitatud taotluste puhul võib toetust anda ka töötajaile, kes on koondatud otseselt ülemaailmse finants- ja majanduskriisi tagajärjel. (3) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas. (4) 20. detsembril 2010 esitasid Madalmaad taotluse fondi kasutuselevõtmiseks, et saada fondist rahalist toetust seoses koondamistega NACE Revision 2 osa 18 (trükindus ja salvestiste paljundus) alla kuuluvas 52 ettevõttes, mis tegutsevad NUTS II tasandi piirkondades Lõuna-Hollandis (NL33) ja Utrechtis (NL31), ning lisasid sellele täiendavat teavet kuni 3. märtsini 2011. Taotlus vastab rahalise toetuse kindlaksmääramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 2 649 148 euro eraldamiseks. (5) Seetõttu tuleks võtta kasutusele fondi vahendid, et anda Madalmaade taotluse põhjal rahalist toetust, ON VASTU VÕTNUD KÄESOLEVA OTSUSE: Artikkel 1 Euroopa Liidu 2011. aasta üldeelarvest võetakse Globaliseerumisega Kohanemise Euroopa Fondi raames kasutusele 2 649 148 eurot kulukohustuste ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel/Strasbourg, Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] ELT L 406, 30.12.2006, lk 1. [3] Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1). [4] Kooskõlas määruse (EÜ) nr 1927/2006 artikli 3 kolmanda lõiguga. [5] KOM(2010) 529. Ettepanek: Euroopa Parlamendi ja nõukogu otsus, Globaliseerumisega Kohanemise Euroopa Fondi kasutuselevõtmise kohta […] taotlus EGF/2009/027 NL/Noord-Brabant ja Zuid-Holland osa 18 ja KOM (2010) 530. Ettepanek: Euroopa Parlamendi ja nõukogu otsus, Globaliseerumisega Kohanemise Euroopa Fondi kasutuselevõtmise kohta […] taotlus EGF/2009/026 NL/Noord-Holland ja Utrecht osa 18. [6] Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1). [7] ELT C 139, 14.6.2006, lk 1. [8] ELT L 406, 30.12.2006, lk 1. [9] ELT C […], […], lk […].